Προστασία Προσωπικών Δεδομένων

Το επίσημο ιστολόγιο του 2ου Γυμνασίου Αρτέμιδος είναι: <http://2gym-artem.att.sch.gr/>

Φιλοξενείται από το Πανελλήνιο Σχολικό Δίκτυο (ΠΣΔ) και είναι απόλυτα εναρμονισμένο με τους [όρους χρήσης](https://www.sch.gr/webhost/terms) του. Το ΠΣΔ αναγνωρίζει και σέβεται τη σημασία των δεδομένων προσωπικού χαρακτήρα, τα οποία διαχειρίζεται στο πλαίσιο της λειτουργίας του, και για το λόγο αυτό έχει προσαρμόσει απόλυτα την πολιτική του στις απαιτήσεις [του Γενικού Κανονισμού Προστασίας Δεδομένων της Ευρωπαϊκής Ένωσης 2016/679/ΕΚ](https://eur-lex.europa.eu/legal-content/EL/TXT/?uri=celex:32016R0679) (GDPR, εφεξής ΓΚΠΔ) και της εθνικής νομοθεσίας ([Ν. 4624/2019](http://www.et.gr/idocs-nph/search/pdfViewerForm.html?args=5C7QrtC22wFqnM3eAbJzrXdtvSoClrL8WkQtR1OJjJd5MXD0LzQTLWPU9yLzB8V68knBzLCmTXKaO6fpVZ6Lx3UnKl3nP8NxdnJ5r9cmWyJWelDvWS_18kAEhATUkJb0x1LIdQ163nV9K--td6SIuYy4kEHGmkxu249n-Zw2yYl0mZ9eBCztpQxx39TqtEEk)).

Στο ιστολόγιό μας τηρούμε τις βασικές αρχές προστασίας προσωπικών δεδομένων. Ο κάθε επισκέπτης μπορεί να περιηγηθεί χωρίς να δώσει οποιαδήποτε προσωπική πληροφορία. Θα χρειαστούμε προσωπικά δεδομένα μόνο κατά την αποστολή μηνύματος στο ηλεκτρονικό ταχυδρομείο του σχολείου, τα οποία θα χρησιμοποιηθούν αποκλειστικά για την επικοινωνία μαζί σας, με τη δέσμευση να μη μεταβιβαστούν σε οποιοδήποτε τρίτο πρόσωπο και για κανένα λόγο. Το ίδιο ισχύει και για οποιαδήποτε περίπτωση ζητηθούν στοιχεία μέσω φορμών συμπλήρωσης.

Τηρούμε αρχείο εντύπων γονικής συγκατάθεσης για όλους τους μαθητές μας που εμφανίζονται σε φωτογραφίες ή βίντεο, ενώ ταυτόχρονα είμαστε πολύ προσεκτικοί ώστε με το περιεχόμενο να μη θίγεται η προσωπικότητα των εμφανιζόμενων. Η συγκατάθεση των γονέων κηδεμόνων αφορά μόνο στο συγκεκριμένο επίσημο ιστολόγιο του σχολείου, καθώς και στους επίσημους λογαριασμούς του σχολείου στα κοινωνικά δίκτυα, και απαγορεύεται αυστηρά η αναδημοσίευση και χρήση τους σε οποιοδήποτε άλλο έντυπο ή  ηλεκτρονικό μέσο. Φυσικά, οι γονείς ή κηδεμόνες έχουν το δικαίωμα να αιτηθούν ενημέρωση, διόρθωση, αλλά και διαγραφή των δεδομένων, σύμφωνα με το ΓΚΠΔ (GDPR), που ισχύει από τις 25 Μαΐου 2018 στη χώρα μας.

Διευκρινίζουμε ότι :

**α) Δεν καταχωρούμε**

1. κανένα προσωπικό δεδομένου παιδιού, εργαζομένου ή γονέα σε κανένα λογισμικό/εφαρμογή που δεν είναι επίσημα πιστοποιημένο από το Υπουργείο Παιδείας.
2. κανένα προσωπικό δεδομένο παιδιού, εργαζομένου, γονέα σε καμία πλατφόρμα, social media, σύστημα που μεταφέρει τα δεδομένα μας σε άλλα συστήματα χωρίς τον έλεγχο και έγκρισή μας.

β) **Δεν γνωστοποιούμε** σε τρίτο (θεωρείται τρίτος οποιοσδήποτε γονέας πλην των γονέων του παιδιού και οποιοσδήποτε εκπαιδευτικός πλην των εμπλεκομένων στην εκπαιδευτική πραγματικότητα του παιδιού)

1. ευαίσθητα προσωπικά δεδομένα παιδιών, όπως θρησκευτικές πεποιθήσεις, οικογενειακή κατάσταση, ιατρικά δεδομένα, ιδιαιτερότητες .
2. επιδόσεις παιδιών, προφορικές και γραπτές
3. δεδομένα παιδιών με αποστολή μέσω email ή υπηρεσιών cloud (google one/drive, dropbox κτλ)
4. στοιχεία επικοινωνίας με την οικογένεια παιδιού.

Παρακαλούμε επικοινωνείτε μαζί μας για οποιαδήποτε απορία ή διευκρίνιση.

# Χρήσιμοι Υπερσύνδεσμοι

[**https://www.dpa.gr/**](https://www.dpa.gr/) (Αρχή Προστασίας Δεδομένων Προσωπικού Χαρακτήρα)

[**http://www.saferinternet.gr/**](http://www.saferinternet.gr/)

[**https://saferinternet4kids.gr/**](https://saferinternet4kids.gr/)

[**https://www.betterinternetforkids.eu/**](https://www.betterinternetforkids.eu/)